इस गल्लै गी समझने लेई कुसै चाल्ली दी खास समझ दी लोड़ नेईं ऐ जे इसबारी संसदीय चुनाएं च सुरक्षा ते आतंकवाद जनेह मुद्‌दें गी किस चाल्ली कन्नै अपनाया जा करदा ऐ। भाजपा कच्छ कांग्रेस नेतृत्व आह्‌ली संप्रग सरकार गी हत्थो-हत्थ लैने दा मौका थ्होआ ते ओह् इस गल्लै उप्पर जोर देआ करदी ऐ जे कश्मीर च तालिबान मजूद ऐ। विडम्बना एह् ऐ जे इस गल्लै गी स्वीकार करी लैता गेआ ऐ जे तालिबान रूपी अफवाह छड़ा धोखा ऐ ते रिआसता इच एह् छड़ा कांग्रेस गी परेशान करने लेई ऐ। जलनवश चलाया गेआ एह् तीर जेल्लै बापस औग तां चलाने आह्‌लें गी भारी मुल्ल चकाना पौग ते कुसै गी बी एह् लाह् देने आह्‌ला नेईं होग।